CELEX: 32014R1160
Language: fi
Date: 2014-10-30 00:00:00
Title: Komission asetus (EU) N:o 1160/2014, annettu 30 päivänä lokakuuta 2014 , Euroopan parlamentin ja neuvoston asetuksen (EY) N:o 998/2003 liitteen II muuttamisesta maiden ja alueiden luettelon osalta  ETA:n kannalta merkityksellinen teksti

31.10.2014   
            
            
               FI
            
            
               Euroopan unionin virallinen lehti
            
            
               L 311/17
            
         KOMISSION ASETUS (EU) N:o 1160/2014,
   annettu 30 päivänä lokakuuta 2014,
   Euroopan parlamentin ja neuvoston asetuksen (EY) N:o 998/2003 liitteen II muuttamisesta maiden ja alueiden luettelon osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (1) ja erityisesti sen 10 ja 19 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 998/2003 vahvistetaan eläinten terveyttä koskevat vaatimukset, joita on noudatettava muissa kuin kaupallisissa lemmikkieläinten kuljetuksissa, ja näiden kuljetusten valvontaa koskevat säännöt.
            
         
               (2)
            
            
               Asetuksen (EY) N:o 998/2003 liitteessä II olevassa C osassa luetellaan ne kolmannet maat ja alueet, jotka ovat raivotaudista vapaat, sekä ne kolmannet maat ja alueet, joiden osalta on todettu, että raivotaudin leviämisriski unioniin lemmikkieläinten muiden kuin kaupallisten kuljetusten seurauksena ei ole suurempi kuin jäsenvaltioiden välisiin vastaaviin kuljetuksiin liittyvä riski.
            
         
               (3)
            
            
               Luetteloon hyväksyttävän kolmannen maan on todistettava asemansa raivotaudin suhteen ja se, että se noudattaa tiettyjä vaatimuksia, jotka liittyvät raivotautiepäilyksen ilmoittamiseen, valvontajärjestelmään, eläinlääkäritoimen rakenteeseen ja organisaatioon, raivotaudin torjumiseksi ja valvomiseksi toteutettujen kaikkien lainsäädäntötoimien täytäntöönpanoon ja raivotaudin vastaisten rokotteiden markkinoille saattamista koskeviin säännöksiin.
            
         
               (4)
            
            
               Entinen Jugoslavian tasavalta Makedonia on toimittanut tietoja kyseisen valtion raivotautitilanteesta ja tietoja, jotka liittyvät asetuksessa (EY) N:o 998/2003 säädettyjen vaatimusten noudattamiseen. Tarkasteltujen tietojen perusteella vaikuttaa siltä, että entinen Jugoslavian tasavalta Makedonia täyttää asetuksessa vaaditut asiaankuuluvat edellytykset ja se olisi sen vuoksi liitettävä asetuksen (EY) N:o 998/2003 liitteessä II olevassa C osassa olevaan luetteloon.
            
         
               (5)
            
            
               Sen vuoksi asetusta (EY) N:o 998/2003 olisi muutettava.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EY) N:o 998/2003 liitteessä II olevaan C osaan Saint Luciaa ja Montserratia koskevien kohtien väliin kohta seuraavasti:
   
      ”MK … entinen Jugoslavian tasavalta Makedonia”
   
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä lokakuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 146, 13.6.2003, s. 1.